Haihuwar 'ya'ya rututu ta salwantar da wani auren shekaru 9 a jihar Legas ▷ Legit.ng
Haihuwar 'ya'ya rututu ta salwantar da wani auren shekaru 9 a jihar Legas
a year ago 2261 views by Ishaq Ismail
A ranar litinin din da ta gabata ne wata kotun jihar Legas ta salwantar da auren shekaru 9 dake tsakanin Mista Micahel Ayinde, da uwargidansa Glory Akinde, a sakamakon zubo masa da 'ya'ya rututu da take yi.
Alkalin kotun Mista Akin Akinniyi, ya ce babu wata makawa face salwantar da aure a sakamakon rashin amsa sammacin kotu da Glory tayi har aka kammala shari'ar.
Kamfanin dillancin labarai na Najeriya ya ruwaito cewa, Mista Michael ya shigar da karar matarsa kotu ne a sakamakon haihuwar 'ya'ya rututu da take yi, inda yace cikin shekaru tara da aurensu ta zubo 'ya'ya har shida.
Mista Michael ya shaidawa kotun cewa, tun kafin aurensu sun yi da wajewa da uwargidansa na cewar 'ya'ya biyu kawai yake bukata wadanda zai iya dawainiya da su a sakamakon hali na rayuwa da yake hangawa.
KARANTA KUMA: Buhari ne zai sake nasara a zaben 2019 - Inji wani jigo na APC
A kalamansa yake cewa, "ya mai girma mai shari'a, mai daki na ta nufaci kashe ni da 'ya'ya. Tana haihuwar 'ya'ya rututu tamkar zomaye. Cikin shekaru tara da auren mu, ta haifi 'ya'ya har guda shida."
How to make coconut oil BVN code List of science courses Innoson motors price list
Obasanjo ya bukaci ragowar gwamnonin Najeriya da suyi koyi da gwamnan wata jiha